Publication: Magyar Közlöny
Issue: MK-2004-5 (Year: 2004, Number: 5)
Era: 2004-2010
Section: szerzõi jogról szóló 1999. évi LXXVI. törvény 16. § (1) bekezdésében, 24. § (2) bekezdésében, 25. § (1), (4), (5),
Paragraph Index: 551

6. Zenemûvek személyes elõadómûvészi teljesítménnyel megvalósuló nyilvános elõadása (élõ zenei elõadás) esetén a felhasználó köteles a felhasznált mûvek címét, szerzõjét, elhangzási gyakoriságát az ARTISJUS által rendszeresített ûrlapon közölni [Szjt. 92. § (5) bekezdés]. 7.1. A zenefelhasználást végzõ üzletek (pl. kereskedelmi, vendéglátó üzletek) jogdíjfizetés szempontjából történõ besorolását a zene-, illetve irodalmi mûvek, valamint kereskedelmi célból kiadott hangfelvételek felhasználása mértékének, valamint annak figyelembevételével, hogy a felhasználás milyen mértékben szolgálja jövedelemszerzés, vagy -fokozás célját [Szjt. 38. § (2) bekezdés], az ARTISJUS, a MAHASZ és az MSZSZ-EJI határozza meg. 7.2. Ha valamely felhasználónál (kereskedelmi, vendéglátóipari üzletben stb.) egy napon belül többféle zenefelhasználás (pl. élõzene, technikai eszközökkel szolgáltatott zene, lemezlovas stb.) is megvalósul, a megfelelõ szerzõi jogdíj külön-külön fizetendõ. 7.3. Ha valamely üzletben (kereskedelmi, vendéglátóipari stb.) több értékesítõ helyen külön-külön szolgáltatnak zenét, helyenként külön-külön kell a megfelelõ szerzõi jogdíjat megfizetni, akkor is, ha a zeneszolgáltatás ugyanazon technikai eszközzel történik. 7.4. A jelen jogdíjközlemény alkalmazása során belvárosnak kell tekinteni a település azon részét, amelyet a település térképe ilyenként jelöl meg.

Source: https://magyarkozlony.hu/hivatalos-lapok/ea373a03b425cc09d105907e248bd14c62896f0b/dokumentumok/0f8edd72c739f50461cb1c5445cdaa51c64db6b3/letoltes